**หออัครศิลปิน** จัดตั้งขึ้นโดยสำนักงานคณะกรรมการวัฒนธรรมแห่งชาติ (กรมส่งเสริมวัฒนธรรม กระทรวงวัฒนธรรม ในปัจจุบัน)ในปี พ.ศ. 2539 เนื่องในโอกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองสิริราชสมบัติครบ 50 ปี ก่อสร้างบนพื้นที่ 5 ไร่ ในรูปแบบสถาปัตยกรรมไทยร่วมสมัย ตั้งอยู่ที่ตำบลคลองห้า อำเภอคลองหลวง จังหวัดปทุมธานี

ตัวอาคารประกอบด้วยอาคารหลักที่ใช้จัดแสดงนิทรรศการพระราชประวัติและผลงานศิลปะฝีพระหัตถ์ขององค์อัครศิลปิน รายล้อมด้วยอาคารรูปตัวยู ที่จัดแสดงนิทรรศการประวัติและผลงานของศิลปินแห่งชาติภายใต้แนวคิดอัครศิลปิน ซึ่งรายล้อมด้วยศิลปินแห่งชาติที่ทรงให้การอุปถัมภ์

ประวัติ
-------

ในปี พ.ศ. 2539 สำนักงานคณะกรรมการวัฒนธรรมแห่งชาติ (กรมส่งเสริมวัฒนธรรม กระทรวงวัฒนธรรม ในปัจจุบัน) ได้จัดตั้งหออัครศิลปินขึ้น เพื่อเทิดพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาสการจัดงานฉลองสิริราชสมบัติครบ 50 ปี พุทธศักราช 2539 โดยในพิธีเปิด สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ในพิธีเปิดอย่างเป็นทางการเมื่อวันจันทร์ที่ 17 พฤษภาคม พ.ศ. 2553 ซึ่งกระทรวงวัฒนธรรมได้มอบหมายให้กรมส่งเสริมวัฒนธรรม กระทรวงวัฒนธรรม เป็นหน่วยงานที่ควบคุมบริหารจัดการกิจการที่เกี่ยวข้องทั้งหมด

"อัครศิลปิน" แปลว่า "ผู้มีศิลปะอันเลอเลิศ" หรือ "ผู้เป็นใหญ่ในศิลปิน"

หออัครศิลปิน ออกแบบโดย นาย สตวัน ฮ่มซ้าย และคณะ ซึ่งอยู่ภายใต้การดูแลของกรมศิลปากร

ในปี พ.ศ. 2554 ในมหาอุทกภัย พ.ศ. 2554 ซึ่งเป็นมหาอุทกภัยน้ำท่วมครั้งยิ่งใหญ่ของประเทศไทย ทำให้หออัครศิลปิน ซึ่งอยู่ในพื้นที่จังหวัดปทุมธานี ได้รับความเสียหายจากน้ำท่วม ทำให้หออัครศิลปินได้รับความเสียหายกว่า 2 ล้านบาท

ส่วนจัดแสดงผลงาน
----------------

หออัครศิลปิน มีส่วนประกอบหลักนำเสนอพระราชประวัติและพระราชกรณียกิจของพระบาทสมเด็จพระมหาภูมิพลอดุลยเดชมหาราช บรมนาถบพิตร ด้านศิลปะและวัฒนธรรม และผลงานด้านศิลปะและวัฒนธรรมของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และผลงานของศิลปินแห่งชาติทุกสาขาโดยจัดแสดงเป็นหมวดหมู่สาขาของศิลปินแห่งชาติในแต่ละด้าน

ส่วนประกอบของอาคาร
------------------

หออัครศิลปินมีทั้งหมด 3 ชั้น อันได้แก่ ห้องบริหาร ห้องนิทรรศการชั่วคราว และห้องนิทรรศการถาวร โดยห้องที่มีความสำคัญที่สุดคือ ห้องอัครศิลปิน ซึ่งเป็นที่ประดิษฐานบุษบกไม้ประดับกระจก ปิดทองตรงกึ่งกลางห้องและภายในบุษบกประดิษฐานพระราชลัญจกรประจำพระองค์ รัชกาลที่ 9 จำลองบนพานแว่นฟ้า เปรียบเสมือนตัวแทนของพระองค์พระบาทสมเด็จพระเจ้าอยู่หัว รัชกาลที่ 9 ซึ่งฐานโดยรอบมีสื่อวีดิทัศน์แสดงพระราชประวัติและพระราชกรณียกิจจำนวน 9 ตอน โดยนำเสนอเป็นสื่อคอมพิวเตอร์ระบบสัมผัส เมื่อผู้ชมคุกเข่าตามจุดต่าง ๆ จะได้รับชมอย่างต่อเนื่อง โดยมีฉากหลังเป็นจิตรกรรมฝาผนังเรื่องไตรภูมิ ด้านซ้ายและด้านขวาเป็นกระจกแกะลายเทพชุมนุม มีความหมายว่า เหล่าเทวดาต่างสักการะพระบาทสมเด็จพระเจ้าอยู่หัว รัชกาลที่ 9 ผู้ทรงเปรียบเสมือนสมมติเทพ
นอกจากพื้นที่จัดแสดงแล้วหออัครศิลปินยังมีห้องฝึกอบรม ร้านขายของที่ระลึก ห้องสมุดที่รวมพระราชนิพนธ์ในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ฃ และผลงานวรรณกรรมของศิลปินแห่งชาติทุกท่าน โดยใช้สื่อผสมที่ทันสมัย มีห้องบรรยาย ห้องพักศิลปิน เวทีการแสดง โรงภาพยนตร์ และห้องคาราโอเกะ สำหรับฝึกเพลงของศิลปินแห่งชาติที่รู้จักเป็นอย่างดี โดยรายละเอียดใน**หออัครศิลปินในชั้นที่ 2** ประกอบด้วย 6 ส่วน ดังนี้

### หออัครศิลปิน ในชั้นที่ 2

ส่วนของชั้นที่ 2 มีการจัดแสดง โดยได้แบ่งเนื้อหาไว้เป็น  6  ส่วน ดังต่อไปนี้

* ส่วนที่ 1   จัดแสดง **"อัครศิลปิน"** ในพระบาทสมเด็จพระเจ้าอยู่หัว รัชกาลที่ 9 และ ในสมเด็จพระเทพรัตนราชสุดาฯ สยามบรมราชกุมารี
* ส่วนที่ 2 **"คุณธรรมตามพระราชดำรัส 9 ประการ"** ในพระบาทสมเด็จพระเจ้าอยู่หัว รัชกาลที่ 9
* ส่วนที่ 3 **"พระอัจฉริยภาพด้านหัตถศิลป์"** ในพระบาทสมเด็จพระเจ้าอยู่หัว รัชกาลที่ 9
* ส่วนที่ 4  **"พระอัจฉริยภาพด้านภูมิสถาปัตยกรรม"** ในพระบาทสมเด็จพระเจ้าอยู่หัว รัชกาลที่ 9
* ส่วนที่ 5  **"พระอัจฉริยภาพด้านจิตรกรรม"** ในพระบาทสมเด็จพระเจ้าอยู่หัว รัชกาลที่ 9 ซึ่งมีการจัดแสดง ด้านจิตรกรรมฝีพระหัตถ์ ในพระบาทสมเด็จพระเจ้าอยู่หัว รัชกาลที่ 9 เท่าที่ปรากฏสามารถแบ่งออกเป็น 3 ลักษณะใหญ่ ๆ ด้วยกัน คือ ลักษณะที่หนึ่ง เป็นภาพแบบ "ภาพแบบเหมือนจริง" (Realistic) อีกลักษณะหนึ่งคือ คตินิยมซึ่งเป็นภาพแบบ "ภาพแบบลัทธิเอ็กซ์เพรสชั่นนิสต์" (Expressionism) และที่ได้เห็นกันช่วงหลัง ๆ เป็นศิลปะที่เป็นภาพแบบ "ภาพแบบนามธรรม" (Abstractionism) ซึ่งเทคนิคที่ทรงใช้มากในการเขียนภาพจิตรกรรมฝีพระหัตถ์คือ "เทคนิคสีน้ำมันบนผ้าใบ"
* ส่วนที่ 6 **"พระอัจฉริยภาพด้านวรรณศิลป์"**

### หออัครศิลปิน ในชั้นที่ 3

ส่วนของชั้นที่ 3 มีการจัดแสดง **"ดนตรีและการพระราชนิพนธ์เพลง"** การจัดแสดงนิทรรศการประวัติและผลงานของศิลปินแห่งชาติ จำนวนทั้งสิ้น 151 ท่าน ห้องนิทรรศการศิลปินแห่งชาติ สาขาวรรณศิลป์ ประกอบด้วยส่วนจัดแสดง 7 ส่วน ดังนี้

* ส่วนที่ 1 **"เชิดชูเกียรติศิลปินแห่งชาติ"**
* ส่วนที่ 2 **"ร้อยเรียงวรรณศิลป์"**
* ส่วนที่ 3  **"รังสรรค์ผลงาน"**
* ส่วนที่ 4  **"ประตูสู่โลกแห่งโลกวรรณศิลป์"**
* ส่วนที่ 5 **"นิทรรศการวรรณศิลป์"**
* ส่วนที่ 6  **"ห้องถ่ายทอดภูมิปัญญา"**
* ส่วนที่ 7 **"ห้องพักศิลปินแห่งชาติ"**

บรรณานุกรม
----------

* สำนักงานคณะกรรมการวัฒนธรรมแห่งชาติ. (2546). หออัครศิลปิน แหล่งการเรียนรู้ และขุมทรัพย์ทางปัญญา. ค้นเมื่อ 21 ตุลาคม พ.ศ. 2557, จาก    เก็บถาวร 2018-10-07 ที่ เวย์แบ็กแมชชีน

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2018-08-22. สืบค้นเมื่อ 2018-10-11.
2. ↑
3. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2018-05-31. สืบค้นเมื่อ 2018-10-10.
4. ↑
5. ↑
6. ↑
7. ↑  การท่องเที่ยวแห่งประเทศไทย หออัครศิลปิน เก็บถาวร 2016-12-15 ที่ เวย์แบ็กแมชชีน

ดูเพิ่ม
-------

* ศิลปินแห่งชาติ
* วันศิลปินแห่งชาติ

| * ด
* ค
* ก
จังหวัดปทุมธานี |
| --- |
| อำเภอ | 
* เมืองปทุมธานี
* คลองหลวง
* ธัญบุรี
* ลาดหลุมแก้ว
* ลำลูกกา
* สามโคก
* หนองเสือ

 | ตราสัญลักษณ์จังหวัดปทุมธานี |
| ประวัติศาสตร์ | 
* รายชื่อโบราณสถาน
* อนุสรณ์สถานแห่งชาติ

 |
| ภูมิศาสตร์ | 
* แม่น้ำเจ้าพระยา
* คลองรังสิต

 |
| เศรษฐกิจ | 

|  |  |
| --- | --- |
| คมนาคม | 
* ทางหลวง
	+ 1 (พหลโยธิน)
	+ 31 (วิภาวดีรังสิต)
	+ 38 (อุตราภิมุข)
	+ 305 (รังสิต–นครนายก)
	+ 306 (พระราม 7–บางพูน)
	+ 307 (แยกสวนสมเด็จ–แยกปทุมวิไล)
	+ 340 (บางบัวทอง–ชัยนาท)
	+ 345 (บางบัวทอง–บางพูน)
	+ 346 (ต่างระดับรังสิต–พนมทวน)
	+ 347 (เทคโนปทุมธานี–เจ้าปลุก)
	+ 352 (ธัญบุรี–ลำตาเสา)
* เรือโดยสารคลองรังสิต
* ทางราง
	+ สายเหนือ
	+ สายตะวันออกเฉียงเหนือ
	+ สายสีแดงเข้ม
		- สถานีหลักหก
		- สถานีรังสิต
	+ รถไฟฟ้าบีทีเอส สายสุขุมวิท
		- สถานีคูคต
	+ *สายบางบัวทอง* (ยกเลิกการเดินรถ)

 |
| ธุรกิจ | 
* รายชื่อห้างสรรพสินค้า
	+ ฟิวเจอร์พาร์ค รังสิต
	+ เซียร์ รังสิต
* เวิร์คพอยท์ เอ็นเทอร์เทนเมนท์
* นวนคร
* ตลาดไท

 |
| การท่องเที่ยว | 
* ดรีมเวิลด์

 |

 |
| สังคม | 

|  |  |
| --- | --- |
| การศึกษา | 
* รายชื่อโรงเรียน
* มหาวิทยาลัยกรุงเทพ วิทยาเขตรังสิต
* มหาวิทยาลัยธรรมศาสตร์
	+ สถาบันเทคโนโลยีนานาชาติสิรินธร
* มหาวิทยาลัยรังสิต
* สำนักงานพัฒนาวิทยาศาสตร์และเทคโนโลยีแห่งชาติ
* พิพิธภัณฑ์
	+ กาญจนาภิเษก
	+ เกษตรเฉลิมพระเกียรติ
	+ เครื่องถ้วย
	+ วิทยาศาสตร์
	+ หออัครศิลปิน

 |
| วัฒนธรรม | 
* รายชื่อวัด
	+ วัดพระธรรมกาย

 |
| กีฬา | 
* สนามกีฬา
	+ ธรรมศาสตร์ รังสิต
	+ ธูปะเตมีย์
	+ บีจีสเตเดียม
* สโมสรฟุตซอลธรรมศาสตร์ ยังบลัด
* สโมสรฟุตบอล
	+ ทรูแบงค็อก ยูไนเต็ด
	+ บีจี ปทุม ยูไนเต็ด
	+ มหาวิทยาลัยนอร์ทกรุงเทพ
	+ *แอร์ฟอร์ซ ยูไนเต็ด* (ยุบ)
* *สโมสรวอลเลย์บอลวิสาขา* (ยุบ)

 |
| การเมือง | 
* สมาชิกวุฒิสภา
* สมาชิกสภาผู้แทนราษฎร

 |

 |
| หมวดหมู่ หมวดหมู่ |